open-index/open-wikipedia-markdown huggingface dataset:
ஓக்கினாவா தீவு

**ஓக்கினாவா தீவு** (*Okinawa Island*) என்பது சப்பானில் ஓக்கினாவா மாகாணத்தில் கிழக்கு சீனக்கடலிலுள்ள ஒரு தீவும் ஓக்கினாவா தீவுக் கூட்டத்தின் மிகப் பெரியதும், சப்பானியத் தீவுகளில் ஐந்தாவது பெரியதும் ஆகும். இது பாரிய இரியூக்கியூ தீவுக்கூட்டத்தில் அமைந்துள்ளது. இது 112 கிலோ மீட்டடர் நீளமும் 11 கிலோ மீட்டர் அகலமும் 1199 சதுர கிலோமீட்டர் பரப்பளவும் கொண்டது. ஓக்கினாவா மாகாணத் தலைநகர் நாகா ஓக்கினாவா தீவில் அமைந்துள்ளது. 

நீல மண்டலத்தில் அமைந்த இத்தீவில் வசிப்போர் (நடுநிலக் கடல் பகுதியில் வாழும் சார்தீனியர்களைப் போன்று) உலகின் நீண்ட காலம் உயிர் வாழ்வோர் எனப்பெயர் பெற்றிருக்கின்றனர். ஒவ்வொரு 100,000 பேருக்கும் 34 பேர் நூறாண்டுகளுக்கு மேல் வாழ்கின்றனர். இது சப்பானின் தரவுகளை விட மூன்று மடங்காகும்.

இரண்டாவது உலகப் போரின் போது அமெரிக்கப் படைகளுக்கும் சப்பானியப் படையினருக்கும் இடையே கடும் போர் இங்கு நடைபெற்றது. 1945இல் அமெரிக்கப் படைகள் வெற்றி பெறும் முனைப்புடன் இத்தீவில் வந்தபோது சப்பானியப் படையினரின் பெரும் எதிர்ப்பை எதிர்கொள்ள வேண்டியதாக இருந்தது. மூன்று மாதகால சண்டையில் இருதரப்பினருக்கும் பெருத்த இழப்பு ஏற்பட்டது. முடிவில் அமெரிக்கப் படை வெற்றி பெற்றது. 1972இல் இத்தீவு சப்பானியரிடம் திருப்பி அளிக்கப்பட்டது. இருப்பினும் இன்றும் அமெரிக்கப் போர்த்தளம் இங்குள்ளது.
## இதனையும் காண்க
* நீல மண்டலம்

## மேற்கோள்கள்

பகுப்பு:ஜப்பானியத் தீவுகள்
சங்லங்

**சங்லங்** என்பது இந்தியாவின் அருணாச்சலப் பிரதேசத்தின் சங்லங் மாவட்டத்திக் உள்ள நகரம். இம்மாவட்டத்தின் தலைநகரம் இது. இங்கு நீர் ஆற்றல், கரி, தாது வளங்கள் கிடைக்கின்றன. இங்கு வாழும் மக்கள் பல பழங்குடியின மொழிகளைப் பேசுகின்றனர்.
இவர்களின் மொழி இந்தியின் வரவால் அழிவின் விளிம்பில் உள்ளன. இங்கு வாழும் மக்களில் சிலர் தங்களுக்கென்று தனி ஆட்சிப் பகுதியும் கோருகின்றனர்.

## சான்றுகள்

பகுப்பு:அருணாசலப் பிரதேசத்திலுள்ள ஊர்களும் நகரங்களும்
குறள் வாசிப்பு (நூல்)

**குறள் வாசிப்பு** என்னும் ஆய்வு நூலை ஆக்கியவர் முனைவர் செ.வை. சண்முகம் ஆவார். குறள் பற்றி மூன்று ஆண்டுகள் பெரும்பாலும் "வள்ளுவம்" இதழில் அவர் எழுதிய ஆய்வுக் கட்டுரைகளின் தொகுப்பு இது. இதை மணிவாசகர் பதிப்பகம் 2002இல் நூலாக வெளியிட்டது.

## நூல் தலைப்பு

நூல் தலைப்பையும் உள்ளடக்கத்தையும் இவ்வாறு முன்னுரையில் ஆசிரியர் விளக்குகிறார்:

ஆசிரியரின் நூல் "மொழியியல் திறனாய்வு" வகையைச் சார்ந்தது.

## நூலின் உள்ளடக்கம்

இந்த ஆய்வு நூல் 6 தலைப்புகளாகத் தொகுக்கப்பட்டுள்ளது. அவை:

**1. வாசிப்புக் கோட்பாடு**
**2. மூல பாடம்**
**3. மொழி**
**4. பொருள்கோள்**
**5. பொருண்மையியல்**
**6. யாப்பும் வாசிப்பும்**

**வாசிப்புக் கோட்பாடு** பற்றி விளக்கும்போது ஆசிரியர் பின்வருமாறு கூறுகிறார்:

## மேற்கோள்கள்

## வெளி இணைப்புகள்

பகுப்பு:2002 தமிழ் நூல்கள்
பகுப்பு:மணிவாசகர் பதிப்பக நூல்கள்
பகுப்பு:மொழியியல் தமிழ் நூல்கள்
பகுப்பு:இந்தியத் தமிழ் நூல்கள்
யோபு

**யோபு** (; ;  ) என்பவர் கிறித்தவ மற்றும் யூத புனித நூலான பழைய ஏற்பாட்டில் வரும் யோபு நூலின் நாயகன் ஆவார். விவிலியத்தில் இவரைப் பற்றிய குறிப்புகள் யோபு நூலுக்கு வெளியே எசேக்கியேல் நூலிலும், யாக்கோபு நூலிலும் காணக்கிடைக்கின்றது. இவர் நபி என திருக்குர்ஆனிலும் குறிக்கப்பட்டிருக்கின்றார்.

## பெயர்
யோபு என்னும் பெயர் மூல எபிரேயத்தில் אִיּוֹב‎ என்று அழைக்கப்படுகிறது. இலத்தீனில் Job/Iob என்று உள்ளது. இப்பெயரின் பொருள் *வெறுக்கப்படுபவர்* அல்லது *வதைக்கப்படுபவர்* என்பதாகும்.

## வரலாற்று சுருக்கம்
முக்காலத்தில் கடவுளுக்கு ஏற்ற நீதிமானாக யோபு என்பவர் வாழ்ந்து வந்தார். அவர் செல்வர்; கடவுளுக்கு அஞ்சி நடந்தவர். கடவுளின் அனுமதியுடன் சாத்தான் யோபைச் சோதித்தான். இதனால் யோபு தனது மக்களையும், சொத்து சுகத்தையும், உடல் நலத்தையும் ஒவ்வொன்றாக இழந்தார். இருப்பினும் அவர் கடவுளைத் தூற்றவில்லை. அவருக்கு ஏற்புடையவராகவே வாழ்ந்து வந்தார். அவர் மனைவியும் நண்பர்களும் அவருடன் வாக்குவாதம் செய்து, இறைவனின் நீதியை விளக்க முயன்றார்.

பழைய ஏற்பாட்டுப் பின்னணியின்படி, துன்பத்திற்குக் காரணம் ஒருவர் செய்யும் பாவமே. ஆகவே, யோபு படும் துன்பத்திற்குக் காரணம் அவர் செய்த பாவமே என்பது நண்பர்களின் கூற்று. தாம் அத்தகைய குற்றம் ஏதும் செய்யவில்லை என்பது யோபு கூறும் மறுப்பு. இவ்வாறு 'நீதிமான் ஏன் துன்பப்பட வேண்டும்?' என்ற வினாவிற்கு விடை காணும் போக்கில், நாடகம் போல் அமைந்துள்ளது இவரின் வாழ்வை சித்தரிக்கும் விவிலியத்தில் இடம் பெறும் *[[யோபு (நூல்)|யோபு நூல்]]*.

## படக்காட்சியகம்

File:Georges de La Tour 044.jpg|யோபு தன் மனைவியோடு வாக்குவாதம் செய்தல்
File:Job and His Daughters(tempera).jpg|*தனது மூன்று மகள்களோடு யோபு* ஓவியர்: வில்லியம் பிளேக்
File:William Blake 007.jpg|*யோபு சோதிக்கப்படல்*,  வில்லியம் பிளேக்


## மேற்கோள்கள்



பகுப்பு:கிறித்தவப் புனிதர்கள்
பகுப்பு:எபிரேய விவிலிய இறைவாக்கினர்கள்
பகுப்பு:பழைய ஏற்பாட்டு நபர்கள்
படிகத்தின் ஒளியச்சு

இரட்டை ஒளிவிலக்கம் ஏற்படும் படிகங்களில் எத்திசையில் இரட்டை ஒளி விலக்கம் (*birefringence*) இல்லாதிருக்கிறதோ, அத்திசை **படிகத்தின் ஒளி அச்சு** (*optic axis of a crystal*) எனப்படும். அதாவது இத்திசையில் சாதாரண ஒளிக்கதிரும் அசாதாரண ஒளிக்கதிரும் (Ordinary and extraordinary rays) ஒரேதிசையில் செல்லும்.

படிக அமைப்பின் குறிப்பிட்ட தன்மை காரணமாக, ஒளி அச்சில் செல்லும் ஒளி, ஏனைய திசைகளிலும் விட வித்தியாசமாகத் தொழிற்படுகிறது. கால்சைட்டு, குவார்ட்சு போன்ற ஓரச்சுப் படிகங்களில் ஒளியச்சில் செல்லும் ஒளியில் அசாதாரண மாற்றங்கள் ஏற்படுவதில்லை. ஒளியச்சில் செல்லும் ஒளிக்கதிரின் வேகம் ஒளியின் முனைவாக்கத்தில் தங்கியிராது. ஒளிக்கதிர் ஒளியச்சுக்கு சமாந்தரமாகச் செல்லாது விடின், ஒளிக்கதிர் படிகத்தினூடே செல்லும் போது இரு ஒளிக்கதிர்களாக (சாதாரண, அசாதாரண) பிரியும். இவை இரண்டும் ஒன்றுக்கொன்று செங்குத்தாக முனைவாக்கமடைந்திருக்கும்.

## மேற்கோள்கள்

பகுப்பு:ஒளியியல்
பகுப்பு:படிகவியல்
ஒளியியல் சுழற்சி

**ஒளியியல் சுழற்சி** (*optical rotation*) என்பது சில பொருட்களும் அவற்றின் கரைசல்களும் நேர் முனைவாக்கம் பெற்ற, ஓர் தளப்படுத்தப்பட்ட கதிர்களின் அதிர்வுத் தளத்தினை மாற்றுகின்ற தன்மை ஆகும். இவ்விளைவிற்கு ஒளியியல் சுழற்சி அல்லது ஒளியியல் வினைத்திறன் (Optical activity) என்று பெயர். இவ்விளைவு கரைசலின் செறிவிற்கும் (Concentration) ஊடகத்தின் (கரைசலின்) நீளத்திற்கும் நேர்விகிதத்தில் இருக்கும். மேலும் இது பயன்படுத்தப்படும் ஒளிக்கதிரின் அலைநீளத்தினையும் பொறுத்திருக்கிறது.

## மேற்கோள்கள்

* A dictionary of science -ELBS

பகுப்பு:ஒளியியல்
ரைட் பிளையர்

**ரைட் பிளையர்** அல்லது **ரைட் பறவி** (*Wright Flyer*) (இது முன்னர் *பிளையர் I* "Flyer I" அல்லது *1903 பிளையர்* "1903 Flyer" எனப்பட்டது) என்பது ரைட் சகோதரர்களினால் உருவாக்கப்பட்ட முதலாவது வெற்றிகரமான திறனளிக்கப்பட்ட விமானம் ஆகும். இது டிசம்பர் 17, 1903இல் நான்கு தடவைகள் தற்போதைய வட கரொலைனாவிலுள்ள "கில் டெவில் கில்" என்ற இடத்தில் பறக்க வைக்கப்பட்டது. தற்போது இந்த விமானம் வாசிங்டன், டி. சி.யில் உள்ள தேசிய வான், வின்வெளி பொருட்காட்சிச் சாலையில் வைக்கப்பட்டுள்ளது.

## விபரங்கள்

### குறிப்புகள்

## வெளியிணைப்பு

* Nasa.gov
* Wrightflyer.org
* Wrightexperience.com 
* ''Under The Hood of A Wright Flyer''  Air & Space Magazine

பகுப்பு:விமானம்
பகுப்பு:தனிப்பட்ட வானூர்திகள்
மெசேர்ஸ்கிமிட் எம்.இ 262

**மெசேர்ஸ்கிமிட் எம்.இ 262 ''ஸ்வபல்ப்***  (*Messerschmitt Me 262 "Schwalbe"*) என்பது உலகின் முதலாவது பயன்பாட்டு [[தாரை வானூர்தி|தாரை இயக்க திறன்மிக்க]] சண்டை வானூர்தி ஆகும். [[இரண்டாம் உலகப் போர்]] ஆரம்பமாக முன்னர் வடிவமைப்பு ஆரம்பித்தாலும், 1944 இடைப்பகுதி வரை *லூவ்ட்வவ்பே*யில் (செருமன் வான் படை) பயன்பாட்டிற்கு வர பொறி சிக்கல்கள் தடையாகவிருந்தது. அக்கால [[இரண்டாம் உலகப் போரின் நேச நாடுகள்|நேச நாடுகளின்]] சண்டை விமானங்களுடன் ஒப்பிடுகையில், இது மிகவும் வேகமானதாகவும் சிறப்பான ஆயுத அமைப்பு கொண்டதுமாகும். இரண்டாம் உலகப் போர் காலத்தில் பயன்பாட்டிலிருந்த [[பறப்பியல்]] வடிவமைப்புக்களில் இது மிகவும் முதற்தரமானவற்றில் ஒன்று. எம்இ 262 இலகு குண்டுவீச்சு விமானம், வான் வேவு மற்றும் சோதனை இரவு நேர சண்டை வானூர்தி ஆகிய பல உபயோகங்களைக் கொண்டிருந்தது.

==விபரங்கள் (எம்.இ 262 A-1a)==




==உசாத்துணை==
===குறிப்புகள்===


===மேற்கோள்கள்===


== வெளியிணைப்புகள் ==


* [http://www.luftarchiv.de/ The archive about the assignment of persons and material of the German Air Force in the Second World War]
* [http://www.ww2incolor.com/gallery/movies/me262 German Me 262 combat footage of Me 262s] 
* [http://www.luftwaffe.cz/dusen.html Jet Aces of the *Luftwaffe*] 
* [http://www.warbirdalley.com/me262.htm Warbird Alley: Me 262 page- History, specs, photos and links]
* [http://aeroweb.brooklyn.cuny.edu/specs/messersc/262b1au4.htm ME 262 page at Aviation enthusiast Corner] 
* [http://www.williammaloney.com/Aviation/DelawareValleyHistoricalAircraftAssociation/MesserschmittMe262B/index.htm Messerschmitt Me 262B] 
* [http://www.stormbirds.com/ Stormbirds – Official home of the Me 262 Project, and several Me 262 related features]
* [http://www.vectorsite.net/avme262.html The Messerschmitt Me 262 at Air Vectors]
* [http://www.erichwarsitz.com/ The official *Erich Warsitz'' Website (world's first jet pilot), inclusive rare videos and audio commentaries]

பகுப்பு:செருமனிய போர் வானூர்திகள்
வேர்ஜின் அட்லாண்டிக் குளோபல்பிளையர்

**வேர்ஜின் அட்லாண்டிக் குளோபல்பிளையர்** (*Virgin Atlantic GlobalFlyer*, பதிவிலக்கம்: N277SF) என்பது பேர்ட் ருடன் என்பவரால் வடிவமைக்கப்பட்ட, பெப்ருவரி 28, 2005 முதல் மார்ச்சு 3, 2005 வரை நிற்காமல் தொடர்ச்சியாக 2 நாட்கள் 19 மணித்தியாலங்கள் 1 நிமிடம் (67 மணித்தியாலங்கள் 1 நிமிடம்) தனியாளாக ஸ்டீவ் பொசெட் என்பவரால் உலகைச் சுற்றி பறந்த வானூர்தி. இதன் பறப்பு வேகம் மணிக்கு 590.7 கி.மி. (342.2 மைல்). இது இதற்கு முன்னர் நிற்காமல் தொடர்ச்சியாக மணிக்கு 186.11 கி.மி.(115.65 மைல்) வேகமாகப் பறந்த வானூர்தியின் வேக சாதனையை முறியடித்தது.

## விபரங்கள்

## உசாத்துணை

## வெளி இணைப்பு

* Scaled Composites home page 
* SC Global Flyer page 
* GlobalFlyer Live Flight Tracking 
* "Fossett launches record attempt", BBC News &ndash; March 1, 2005
* "Steve Fossett and Burt Rutan's Ultimate Solo: Behind the Scenes"  (from *Popular Mechanics*)

பகுப்பு:சாதனை விமானங்கள்
பகுப்பு:தனிப்பட்ட வானூர்திகள்
ஐஎன்எஸ் சிந்துரக்சக்

**ஐஎன்எஸ் ''சிந்துரக்சக்*** (*INS Sindhurakshak'') என்பது இந்தியக் கடற்படையிடம் உள்ள 10 டீசல்-மின்சாரத்தில் இயங்கும் நீர்மூழ்கிக் கப்பல்களில் ஒன்பதாவது கப்பல் ஆகும். இது உருசியாவில் தயாரிக்கப்பட்டது. 
## கடந்து வந்த பாதை
*ரூ 400 கோடியில் உருசியாவிடமிருந்து வாங்கி 1997 ம் ஆண்டு இந்தியகடற்படையில் சேர்க்கப்பட்டது.
*2010 ல் பராமரிப்பு பணிக்காக  உருசியா அனுப்பப்பட்ட இக்கப்பல் ரூ 450 கோடி செலவில் புதுப்பிக்கப்பட்டு மீண்டும் கடந்த ஏப்ரல் 2013 ல் இந்தியா திரும்பியது. 
*தனது வாழ்நாளில் இக்கப்பல் இரு தடவைகள் தீ விபத்துக்குள்ளானது. முதலாவதாக, 2010 ஆம் ஆண்டில் பெப்ரவரியில் விசாகப்பட்டணத்தில் இடம்பெற்ற சிறிய தீவிபத்தில் ஒரு மாலுமி கொல்லப்பட்டார். இரண்டாவதாக, 2013  ஆகஸ்டு 14 இல் மும்பையில் இடம்பெற்ற பெரும் வெடிப்பை அடுத்து தீப்பற்றியதில் பலர் கொல்லப்பட்டனர். கப்பல் மூழ்கிப் போனது.

## மேற்கோள்கள்

## வெளி இணைப்புகள்
*Footage of the 2013 explosions on Sindhurakshak 
*INS Sindhurakshak: Indian navy's submarine woes
*இந்திய கடற்படை நீர்மூழ்கியில் பெரும் வெடிப்பு காணொளி பி பி சி
*10 ஆண்டுகளில் 22 நீர்மூழ்கிக் கப்பல் விபத்துகள்

பகுப்பு:இந்திய நீர்மூழ்கிக் கப்பல்கள்
பகுப்பு:இந்தியக் கடற்படை
ஸ்பேஸ்சிப்வன்

**ஸ்பேஸ்சிப்வன்** (*SpaceShipOne*) என்பது துணை விண்வெளிப் பாதை வான் செலுத்தி விண்ணூர்தி ஆகும். இது 2004 இல் முதலாவது தனியார் மனித விண்வெளிப்பறப்பு மேற்கொண்டது. அதே வருடத்தில் இது $10 மில்லியனை பரிசாகப் பெற்று சேவையில் இருந்து ஓய்வு பெற்றது. இதனுடைய தாய்க்கப்பல் "வைட் நைட்" எனப்படும்.

## விபரங்கள்

## உசாத்துணை

## வெளி இணைப்பு

*Footage of SpaceShipOne landing and press conference with pilot Mike Melvill

பகுப்பு:விண்ணூர்திகள்
பகுப்பு:சோதனை வானூர்தி
பகுப்பு:அமெரிக்க விண்வெளித் திட்டங்கள்
பகுப்பு:தனிப்பட்ட வானூர்திகள்
பகராயிச் மாவட்டம்

**பகராயிச் மாவட்டம்** என்பது இந்தியாவின் உத்தரப் பிரதேசம் மாநிலத்தில் அமைந்துள்ளது. இதன் நிர்வாகத் தலைமையிடம் பகராயிச் நகரம் ஆகும். இது தேவிப்பாட்டன் கோட்டத்திற்கு உட்பட்டது. இது அவத் பிரதேசத்தில் உள்ளது. நேபாளத்தின் எல்லையை ஒட்டி உள்ளது. 
இந்தியாவின் பின்தங்கிய மாவட்டங்களில் இதுவும் ஒன்று. இங்கு வாழும் மக்களில் கணிசமானோர் சிறுபான்மையினத்தைச் சேர்ந்தோர்.

## சான்றுகள்

## இணைப்புகள்

* 

பகுப்பு:உத்தரப் பிரதேசத்தில் உள்ள மாவட்டங்கள்
பேனி பிரசாத் வர்மா

**பேனி பிரசாத் வர்மா** என்பவர் இந்திய அரசியல்வாதி ஆவார். இவர் தற்போது இந்திய தேசிய காங்கிரசு கட்சியின் சார்பாக போட்டியிட்டு நாடாளுமன்ற உறுப்பினராகத் தேர்வானார். உருக்கு துறை அமைச்சராக உள்ளார். இதற்கு முன்னர், சமாஜ்வாதி கட்சியில் இருந்தார். தேவ கௌடாவின் அமைச்சரவையில் தொடர்பாடல் துறை அமைச்சராகப் பணியாற்றினார்.

## சான்றுகள்

## இணைப்புகள்
*
* Detailed profile: Beni Prasad Verma  in India.gov.in website

பகுப்பு:1941 பிறப்புகள்
பகுப்பு:இந்திய தேசிய காங்கிரசு அரசியல்வாதிகள்
பகுப்பு:வாழும் மக்கள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:கோண்டா மாவட்ட நபர்கள்
பாராபங்கி மாவட்டம்

**பாராபங்கி மாவட்டம்** இந்தியாவின் உத்தரப் பிரதேசத்தில் அமைந்துள்ள மாவட்டங்களில் ஒன்றூ. இது ஃபைசாபாத் கோட்டத்தின் நிர்வாகத்திற்கு உட்பட்டது. இதன் நிர்வாகத் தலைமையிட நகரம் பாராபங்கி ஆகும்.

இராமாயாணக் காலத்தில், இப்பகுதி சூரிய குல அரசர்களால் ஆளப்பட்டது என புராணங்கள் கூறுகின்றன. பின்னர், இசுலாமியர் ஆட்சிக்கும், பிரித்தானியர் ஆட்சிக்கும் உட்பட்டது. மக்கள் அவாதி மொழியில் பேசுகின்றனர். இது இந்தி மொழியின் வட்டார வழக்குகளில் ஒன்று. வேளாண்மை முதன்மைத் தொழிலாக உள்ளது. கோதுமை, நெல், மக்காச்சோளம் ஆகியன அதிகம் விளைகின்றன. அபினி, மெந்தால், கரும்பு, மாம்பழம், வாழை, காளான், உருளைக் கிழங்கு, தக்காளி, மசாலாப் பொருள் ஆகிய பணப்பயிர்களும் விளைவிக்கப்படுகின்றன. தேனீ வளர்ப்பு, மீன் வளர்ப்பு ஆகிய தொழில்களையும் செய்கின்றனர்.

## குறிப்பிடத்தக்கோர்
*பேனி பிரசாத் வர்மா, உருக்கு துறை அமைச்சர்
### கொமெய்னி & காமெனியின் முன்னோர்
* பாராபங்கி மாவட்டத்தில் உள்ள கிண்டூர் கிராமத்தில் ஈரானின் அதியுயர் தலைவர்களான ரூகொல்லா கொமெய்னி மற்றும் அலி காமெனி ஆகியோரின் முன்னோரான சியா இசுலாம்  மதகுரு *சையத் அகமது முசாவி இந்தி* என்பவர்  முகலாயப் பேரரசின் ஆட்சியில், கிண்டூர் கிராமத்தில் வாழ்ந்தார். சையத் முசாவி இந்தி  1830ஆம் ஆண்டில் ஈராக்கில் நஜாப்  நகரத்தில் அடக்கம் செய்யப்பட்ட சியா இசுலாமின் முதல் இமாம் இமாம் அலியின் புனித அடக்கத் தலத்தை வணங்கி,  மஸ்சாத்  நகரத்தில் குடியேறினார்.

## சான்றுகள்

## இணைப்புகள்

* 

பகுப்பு:உத்தரப் பிரதேசத்தில் உள்ள மாவட்டங்கள்
பகுப்பு:பாராபங்கி மாவட்டம்
மனம் கவர்ந்த குறள்கள் (நூல்)

**மனம் கவர்ந்த குறள்கள்** என்பது பேராசிரியர் ப. முருகன் என்பவரால் தொகுக்கப்பட்டு நியூ செஞ்சுரி புக் ஹவுஸ் நிறுவனத்தால் 2001இல் வெளியிடப்பட்ட திருக்குறள் ஆய்வு நூல் ஆகும். இந்நூலில் வெளியான கட்டுரைகள் "வள்ளுவர் வழி" என்னும் மாத இதழில் எழுதப்பட்ட கட்டுரைகளின் தொகுப்பு ஆகும்.

## நூல் அமைப்பு

இந்நூலில் 75 ஆய்வுக் கட்டுரைகள் அடங்கியுள்ளன. இவற்றைப் பல அறிஞர்கள் படைத்துள்ளார்கள். ஒவ்வொருவரும் திருக்குறளின் அருமைபெருமைகளை வெவ்வேறு கோணங்களிலிருந்து ஆய்வுசெய்துள்ளார்கள். இதோ நூல் கட்டுரைகளின் தலைப்புகளுள் சில: மனக் கட்டுப்பாடு; நாவடக்கம் தேவை; சிரிப்பின் சிறப்பு; திருவள்ளுவரும் நீதிபதி வேதநாயகரும்; உலகப் பொதுமறையில் உவமைச் சிறப்பு; வள்ளுவரும் வள்ளலாரும்; வள்ளுவர் கூறும் உடைமைகள்; திருக்குறளில் ஊழ்; குறள் தரும் கனவு - ஓர் உளவியல் சிந்தனை; ஆல்பர்ட் சுவைட்சர் கண்ட வள்ளுவர்; திருக்குறளின் இறுதிக் குறள் எது? ஏன்.

## நூலிலிருந்து சில பகுதிகள்

கட்டுரைத் தொகுப்பான இந்த நூலில் டாக்டர் பேராசிரியர் வ. பெருமாள் எழுதியுள்ள "உலகப் பொதுமறையில் உவமைச் சிறப்பு" என்னும் கட்டுரையிலிருந்து:

## குறிப்பு


பகுப்பு:2001 தமிழ் நூல்கள்
பகுப்பு:நியூ செஞ்சுரி புக் ஹவுஸ் நூல்கள்
பகுப்பு:திருக்குறள் ஆய்வு நூல்கள்
கன்னித் தீவு (தொடர் படக்கதை)

**கன்னித் தீவு**  () என்பது தினத்தந்தி நாளிதழில் வெளியாகும் ஒரு சித்திரக் கதை தொடராகும்.  இக்கதை தினத்தந்தி நாளிதழில் தினமும் இடம் பெற்று வருகிறது. 1960 இல் தொடங்கிய இந்தச் சித்திரக்கதை 2013 இலிருந்து வண்ண சித்திரக்கதையாக வெளிவருகிறது.

thumb|கன்னித் தீவு சித்திரக்கதை

## தோற்றம்
கன்னித்தீவு சித்திரக்கதை 1960 ஆம் ஆண்டு ஆகஸ்ட்  4  முதல் தினத்தந்தியில் வெளிவரத் தொடங்கியது. இந்தச் சித்திரக்கதையை கனு என்கிற கணேசன் என்பவர் முதன்முதலாக வரைந்தார்.  1958 இல் வெளியான எம்.ஜி.ஆர் இயக்கத்திலும், நடிப்பிலும் வெளியான திரைப்படத்தில் ஒரு தீவு இடம்பெற்றிருந்தது. அதற்கு கன்னிதீவு என பெயரிட்டிருந்தனர். அப்பெயரையே சித்திரக் கதைக்கு வைக்க தினத்தந்தி ஆசிரியர் ஆதித்தனார் கூறியுள்ளார். 

ஓவியர் கணேசனுக்கு உடல்நலவுக்குறைவு ஏற்பட்ட போது ஓவியர் தங்கம் கன்னித் தீவு சித்திரக் கதையை தொடர்ந்தார்.  நான்கு மாதம் கழித்து சித்திரக்கதையை தொடர்ந்தார் கணேசன்.  

## கதை
கன்னித் தீவின் மூலக்கதை அரபுகதையான ஆயிரத்தொரு இரவுகள் சிந்துபாத் கதையை தொடர்புடையது.

மூசா என்ற மந்திரவாதி உலகில் சிறந்த அழகிகளை கடத்தி ஒரு தீவில் சிறைவைக்கிறார். அந்த தீவு கன்னிதீவு என அழைக்கப்படுகிறது. லைலா என்ற இளவரசியை வழமையான பாணியில் அணுகும் போது ஏற்படுகின்ற இடஞ்சலால் மந்திரவாதி லைலாவை சிறியதாக மாற்றி விடுகிறார்.

அந்த அரசின் தளபதியாகிய சிந்துபாத் லைலாவின் உருவத்தை பெரியதாக்கும் வேலையைப் பெறுகிறார். அதற்காக மந்திரவாதியை தேடி சிந்துபாத் பயணப்படுகிறார். 

## வண்ண சித்திரக்கதை
15 செப்டம்பர் 2013 ஆம் நாள் கன்னித் தீவின் 18921 இடுகை முழு வண்ண நிறத்தில் வெளியானது. 

## நகைச்சுவை

கன்னித்தீவு கதை முடிவடையாமல் சென்று கொண்டிருந்தது குறித்து பல நகைச்சுவைகள் கூட வெளியாகின. அவற்றுள் ஒரு நகைச்சுவை:

“நீங்க என் கடனை எப்பொழுது திரும்பத் தருவதாக இருக்கிறீர்கள்?” 

“தினத்தந்தியில் வெளியாகும் கன்னித்தீவு கதை முடிந்தவுடன் தந்து விடுகிறேன்”

“..........?.........”

## விக்சனரி குறிப்பு

*விக்சனரியிலுள்ள கன்னித் தீவு பற்றிய குறிப்பு

## ஆதாரங்கள்


பகுப்பு:படக்கதைகள்
பாகுபத் மாவட்டம்

**பாகுபத் மாவட்டம்** இந்தியாவின் உத்தரப் பிரதேசம் மாவட்டத்தில் அமைந்துள்ளது. இதன் பரப்பளவு 1321&nbsp;சதுர கி.மீ. இங்கு வாழும் மக்கள் எண்ணிக்கை 1,163,991. யமுனை ஆறு அருகில் ஓடுகிறது.

## அரசியல்
இந்த மாவட்டத்தை சப்ரவுலி, பரவுத், பாக்பத் ஆகிய சட்டமன்றத் தொகுதிகளாகப் பிரித்துள்ளது மாநில அரசு. இந்த மாவட்டம் பாகுபத் மக்களவைத் தொகுதிக்கு உட்பட்டது. இது மேரட் மக்களவைத் தொகுதிக்கு உட்பட்டது.

## சான்றுகள்

## இணைப்புகள்

பகுப்பு:உத்தரப் பிரதேசத்தில் உள்ள மாவட்டங்கள்
பகுப்பு:பாகுபத் மாவட்டம்
வடுக நம்பி

**வடுகநம்பி** (VadugaNambi) வைணவ ஆச்சாரியனான இராமாநுசரின் முதன்மை மாணாக்கரில் ஒருவர். கர்நாடகத்தின் மைசூரில் உள்ள சாலகிராமம் என்னும் ஊரில் சித்திரை மாதம், அஸ்வினி நட்சத்திரத்தில் ஆந்திரபூரணர் என்னும் இயற்பெயரோடு பிறந்தவர். தன் குருவாகிய இராமானுசர் மீது கொண்ட அளவில்லா குருபக்திக்காக இவர் பெரிதும் புகழப்பெறுகிறார்.

## குரு பக்தி

கிருமிக்கண்ட சோழன் காலத்தில் வைணவர்களுக்கு ஏற்பட்ட இக்கட்டான நிலையில், கர்நாடகத்தின் திருநாராயணபுரத்திற்கு (தற்போதைய மேல்கோட்டை) வருகைப்புரிந்த இராமானுசர் அருகிலிருக்கும் மிதிலாபுரி சாலகிராமம் (தற்போதைய தொண்டனூர்) எனும் சிற்றூருக்கும் தன் சீடர் குழாத்தோடு வருகைப்புரிந்தார். இராமானுசர் முதலியாண்டான் திருவடி மூலம் தொண்டனூர் ஏரியை புனிதப்படுத்திய வைபவத்தை கேள்வியுற்ற வடுகநம்பி இராமானுசரையும் தன் திருவடிகளால் அவ்வேரியை மேலும் புனிதபடுத்த வேண்டியதோடு அக்கணத்திலிருந்து ஆச்சாரியனாகிய இராமானுசரையே தன் குருவாக மட்டுமல்லாமல் தனக்கு எல்லாமுமாக வரித்துக்கொண்டார். மேலும் அன்றிலிருந்து அந்த ஏரி வைணவர்களால் **ஸ்ரீபாத தீர்த்தம்** என்று கொண்டாடப்பட்டு வருகிறது.

பின்வரும் மூன்று நிகழ்வுகள் இவரின் குருபக்தியை நமக்கு உணர்த்துவதாக இருக்கிறது.

இராமானுசருக்காக பால் சூடுபடுத்திக்கொண்டிருக்கையில் திருவரங்கத்து அரங்கநாதன் கோயில் உற்சவராகிய நம்பெருமாள் உலாவந்துக்கொண்டிருந்தார். அவரை சேவிக்க (தொழும்பொருட்டு) இராமானுசர் வடுகநம்பியை "வடுகா..விரைந்து வா..நம்பெருமாள் உலாவந்துக்கொண்டிருக்கிறார். சேவித்துக்கொள்" என அழைத்தார். தாமதமாக வந்த நம்பியை இராமானுசர் கடிந்துக்கொள்ள அதற்கு "உம்பெருமாளை (நம்பெருமாள் - ரங்கநாதன்) சேவிக்கவந்துவிட்டால், எம்பெருமாளுக்கான  (இராமானுசர்) சேவையை (பணிவிடை) யார் செய்வது" என்று பதிலளித்தார்.

இராமானுசரோடு திருவரங்கனை சேவிக்க செல்லும்போதெல்லாம், இராமானுசர் அரங்கனின் வடிவழகில் தன்னைப் பூரணமாக ஈடுபடுத்திக்கொள்ள, நம்பியோ தன் ஆச்சாரியனாகிய இராமானுசரின் வடிவழகில் இலயித்துக்கொண்டிருப்பார். இதனை ஒருநாள் கண்ணுற்ற இராமானுசர் "நீண்ட அப்பெரிய கண்கள்..." எனும் ஆழ்வாரின் பாடலைப் பாடி அரங்கனின் கண்ணழகை காணும்படிக் கூற, நம்பியோ திருப்பாணாழ்வாரின் பாடலாகிய "என் அமுதினைக் கண்ட கண்கள் மற்றொன்றினை காணாவே..." என பதிலளிக்க, இவரின் குருபக்தியை பெருதும் மெச்சினார் உடையவர்.

திருக்கோயிலில் தீர்த்தம் பெற்றுக்கொண்ட பின்னர் தலையில் தடவிக்கொள்வது மரபு. அதைப் போலவே தினமும் இராமானுசர் உட்கொண்ட மீதியை பிரசாதம் என உண்ணும் வழக்கமுடைய நம்பி தான் உண்டபின் கை அலம்பாது தன் தலைமீதே பூசிக்கொள்வார்.

## இயற்றிய நூல்கள்

1. யதிராஜ வைபவம்
2. ராமாநுஜ அஷ்டோத்தர சதநாம ஸ்தோத்திரம்
3. ராமாநுஜ அஷ்டோத்தர சதநாம நாமாவளி

## பெருமை

மணவாள மாமுனிகள் இயற்றிய ஆர்த்தி பிரபந்தத்தில் பின்வருமாறு வடுகநம்பியை புகழ்ந்துரைக்கிறார்.

:உன்னையொழிய ஒரு தெய்வம் மற்றறியா
:மன்னுபுகழ்சேர் வடுக நம்பி - தன்னிலையை
:என்றனக்குநீதந்தெதிராச என்னாளும்
:உன்றனக்கெ ஆட்கொள் உகந்து.

## மேற்கோள்கள்


பகுப்பு:இந்து சமயப் பெரியார்கள்
பகுப்பு:வைணவ அடியார்கள்
வெள்ளை இயக்கம்

**வெள்ளை இயக்கம்** (*White movement*, ) மற்றும் அதன் படைப்பிரிவு   **வெண்சேனை** (Бѣлая Армiя/Белая Армия, *Belaya Armiya*), அல்லது  **வெண் காவலர்கள்** (Бѣлая Гвардiя/Белая Гвардия, *Belaya Gvardiya*)  உருசிய உள்நாட்டுப் போரில் (1917–1922/3)  போல்செவிக்களுடன் போராடிய பொதுவுடமைக்கு எதிரான கூட்டமைப்பாகும். படைசார் அமைப்புக்களாக இவை உருசிய எல்லைக்குள்ளும் வெளியேயும் இரண்டாம் உலகப் போர் வரை இயங்கி வந்தன. சில எஞ்சியவர்கள்  புலம்பெயர் உருசியர்களின் மிகுந்த குறைவான ஆதரவுடன் பொதுவுடமைக் கட்சியின் வீழ்ச்சிவரை தங்கள் எதிர்ப்பைத் தொடர்ந்தனர்.

பகுப்பு:உருசியாவின் வரலாறு
பகுப்பு:உருசிய உள்நாட்டுப் போர்
தேவகோட்டை தமிழிசை மாநாடு (1941)

**தேவகோட்டை தமிழிசை மாநாடு,** என்பது தேவகோட்டையில் 1941-ஆம் ஆண்டு நடந்த தமிழ் இசை மாநாடு ஆகும். இஃது **இரண்டாவது தமிழிசை மாநாடு** என்றும் அழைக்கப்படுகிறது.

thumb|1941-இல் தேவகோட்டையில் நடந்த தமிழிசை மாநாடு புகைப்படம்.

## தமிழிசை இயக்கம்
சங்ககாலத்தில் தமிழிசை  சிறப்புற்று இருந்தது. பின்னர்ப் பக்தி காலத்திலும் தேவாரங்கள், பிரபந்தங்கள் ஊடாகத் தமிழிசை சிறப்புற்று இருந்தது. ஆனால் கி.பி14-ஆம் நூற்றாண்டில் தமிழ்நாடு தெலுங்கு விஜயநகர ஆட்சிக்கு உட்பட்டது. இதன் காரணமாக தெலுங்கு மொழி இசையில் முக்கிய இடம் பிடிக்கத் தொடங்கியது. தமிழர் இசை மரபு தெலுங்கு இசையினுள் உள்வாங்கப்பட்டது. 20-ஆம் நூற்றாண்டிலும் இந்த நிலையே தொடர்ந்தது. இசையரங்குகளில் தெலுங்கு அல்லது பிற மொழிகளிலேயே பாடல்கள் பாடப்பட்டன.இறுதியில் மட்டுமே இரண்டொரு தமிழ்ப் பாடல்கள் 'துக்கடா' என்ற பெயரில் பாடப்பட்டு வந்தன.

இந்தச் சூழ்நிலையில் தமிழ் இசையை வளர்ப்பதற்குத் தோன்றியதே தமிழிசை இயக்கம்.

## தமிழிசை மாநாடு
**முதல் தமிழிசை மாநாடு** ராஜா சர் அண்ணாமலை செட்டியார்  முன்னெடுப்பில் 1941-ஆம் வருடம் ஆகஸ்ட் மாதத்தில் சிதம்பரம் அண்ணாமலை நகரில் நடந்தது.  இதைத் தொடர்ந்து அதே ஆண்டு  **இரண்டாம் தமிழிசை மாநாடு**  டி.ஆர்.அருணாச்சலம், சின்ன அண்ணாமலை ஆகியோரின் முயற்சியில் ராஜா சர் அண்ணாமலை செட்டியாரின் நிதி உதவியுடன் தேவகோட்டையில் நடந்தது. பின்னர் அதே ஆண்டு காரைக்குடியிலும் நடந்தது.

## கலந்துகொண்ட கலைஞர்கள்
* நாமக்கல் ராமலிங்கம் பிள்ளை
* மதுரை மணி
* திருச்சி சகோதரர்கள்
* சித்தூர் சுப்பிரமணியப்பிள்ளை
* மாரியப்ப சுவாமிகள்
* வினைதீர்த்தான் செட்டியார்
* சரஸ்வதிபாய் அம்மாள்
* தியாகராஜ பாகவதர்
* ம. ச. சுப்புலட்சுமி

## மேற்கோள்கள்

பகுப்பு:தமிழிசை மாநாடுகள்
பகுப்பு:1941 தமிழ் மாநாடுகள்
பகுப்பு:இந்தியாவில் தமிழ் மாநாடுகள்
சென்னை தமிழிசை மாநாடு (1943)

**1943 சென்னை தமிழிசை மாநாடு** என்பது சென்னையில் தமிழிசைக்கென பெரிதாக ஏற்பாடு செய்யப்பட்ட ஒரு மாநாடு ஆகும்.  

## பின்புலம்
தமிழ்நாட்டில் நடந்த பல இசை நிகழ்ச்சிகளில் நெடுங்காலமாக தமிழிசை, தமிழ்ப் பாடல்கள் புறக்கணிக்கப்பட்டு வந்தன. குறிப்பாக சென்னையில் மியூசிக் அகாதெமியால் ஒழுங்குசெய்யப்பட்ட இசை நிகழ்ச்சிகளில் தமிழிசை, தமிழ்ப் பாடல்கள் புறக்கணிக்கப்பட்டன, இழிவுபடுத்தப்பட்டன.  1940 களில் வலுப்பெற்ற தமிழிசை இயக்கத்துக்கு எதிராக சென்னை மியூசிக் அகாதெமி கடும் எதிர்ப்புக் காட்டியது.  இந்தச் சூழலில்தான் 1943 சென்னை தமிழிசை மாநாடு ஒழுங்குசெய்யப்பட்டது.

## மேற்கோள்கள்


பகுப்பு:தமிழிசை மாநாடுகள்
பகுப்பு:1943 தமிழ் மாநாடுகள்
பகுப்பு:இந்தியாவில் தமிழ் மாநாடுகள்
ருடன் வொயாகர்

**ருடன் மொடல் 76 வொயாகர்** (*Rutan Model 76 Voyager*) என்பது உலகைச் சுற்றி நிறுத்தாமலும் எரிபொருள் நிரப்பாமலும் பறந்த முதலாவது வானூர்தி. இதன் விமானிகளாக டிக் ருடன், ஜீனா யேகர் செயற்பட்டனர். டிசம்பர் 14, 1986 அன்று எட்வட்ஸ் வான்படைத் தளத்திலிருந்து புறப்பட்டு, 9 நாட்கள், 3 நிமிடங்கள், 44 வினாடிகள் தொடர்ச்சியாகப் பறந்து நீடித்து இயங்கும் சாதனையினைப் புரிந்தது. இது மேற்கு நோக்கி 26,366 மைல்கள் (42,432&nbsp;கி.மி.) 11,000 அடி (3,350&nbsp;மி) உயரத்தில் பறந்தது. இதன் மூலம் முன்னைய நீண்ட தூர பறப்பு சாதனையான, 1962 இல் 12,532 மைல்கள் (20,168&nbsp;கி.மி) பறப்புத் சாதனையை முறியடித்தது. 

## விபரங்கள்

## உசாத்துணை

* David H. Onkst. Dick Rutan, Jeana Yeager, and the Flight of the Voyager.  U.S. Centennial of Flight Commission.
*                                                             Time MagazineFlight of Fancy  By Richard Stengel; Scott Brown/Mojave Monday, Dec. 29, 1986
* Jack Norris. *Voyager The World Flight; The Official Log, Flight Analysis and Narrative Explanation*. Northridge, California, 1988. ISBN 0-960239-0-6.
* Jeana Yeager and Dick Rutan, with Phil Patton. *Voyager*. New York, New York: Alfred A. Knopg, 1987. .

## வெளி இணைப்பு
*

பகுப்பு:சாதனை விமானங்கள்
பகுப்பு:தனிப்பட்ட வானூர்திகள்
உருசிய உள்நாட்டுப் போரில் குறிக்கீட்டிற்கான கூட்டணி

உருசிய உள்நாட்டுப் போரில் பல நாடுகளின் படைத்துறை ஈடுபாடுகள் **கூட்டணி குறுக்கீடு** எனப்படுகின்றன.  14 நாடுகளைச் சேர்ந்த படைத்துறையினர் இந்த இராணுவ இயக்கத்தில் ஈடுபட்டன.  துவக்க கால நோக்கங்களாக செக்கோசுலோவேக்கிய லெஜியன்களுக்கு உதவி புரியவதும் உருசியத் துறைமுகங்களில் இராணுவத் தளவாடங்களுக்கு பாதுகாப்பு நல்கலும் முதலாம் உலகப் போரின் கிழக்கு முனையை மீளவும் நாட்டுவதுமாக இருந்தன.  ஐரோப்பாவில் வெற்றிகண்ட முதலாம் உலகப்போரின் நேசப்படைகள் சார் மன்னருக்கு ஆதரவான, போல்செவிக்குகளுக்கு எதிரானஉருசியாவின் வெண்சேனைக்கு ஆதரவாக இருந்தன. கூட்டணியினரின் முயற்சிகள் பிளவுபட்ட நோக்கங்கள், எட்டவியலா இலக்குகள், போர்த் தளர்ச்சி மற்றும் மக்கள் ஆதரவின்மையால் தடைபட்டன.  இந்தக் காரணங்களுடன் செக்கோசுலோவேக்கிய லெஜியன்களின் தோல்வியும் கூட்டணியை வடக்கு உருசியாவிலுருந்தும் சைபீரியாவிலுருந்தும்  1920இல் விலகச் செய்தன.  இருப்பினும் சப்பானியப் பேரரசு 1922 வரை சைபீரியாவின் பல பகுதிகளையும் 1925 வரை சக்காலினின் வடபகுதியையும் தனது ஆதிக்கத்தில் வைத்திருந்தது.

செஞ்சேனை கூட்டணி ஆதரவகன்ற மன்னர்சார்பு வெள்ளை இயக்கத்தினரின் படைகளை எளிதாக வென்று தமது ஆட்சியை நிலைநிறுத்தினர்.கூட்டணியின் குறுக்கீட்டைக் காரணம் காட்டி போல்செவிக்குகள் தங்கள் எதிரிகள் மேற்கத்திய  தனியுடைமைவாதிகள் என வாதிட்டனர். இறுதியில் போல்செவிக்குகளே வென்று  சோவியத் ஒன்றியத்தை நிறுவினர். 
## மேற்சான்றுகள்

பகுப்பு:உருசிய உள்நாட்டுப் போர்
குறளமுதம் (நூல்)

**குறளமுதம்** என்னும் நூல் கன்னியாகுமரியில் திருவள்ளுவர் சிலை திறக்கப்பட்டதன் சிறப்பு வெளியீடாக 2000ஆம் ஆண்டு சனவரி முதல் நாள் சென்னை குறளகத்தில் அமைந்த தமிழ் வளர்ச்சி இயக்ககத்தால் வெளியிடப்பட்டது.

இதன் தொகுப்பாசிரியராக சென்னை பல்கலைக்கழகப் பேராசிரியர் முனைவர் இ. சுந்தரமூர்த்தியும் பொதுப்பதிப்பாசிரியராக தமிழ்வளர்ச்சித்துறை இயக்குநர் முனைவர் ம. இராசேந்திரனும் செயல்பட்டுள்ளனர்.

## கட்டுரைத் தொகுப்பு

குறளமுதம் என்னும் நூலுக்கு தமிழக முதலமைச்சர் மு. கருணாநிதி வாழ்த்துரையும், தமிழ் ஆட்சிமொழி, தமிழ்ப் பண்பாடு இந்து சமயம் மற்றும் அறநிலையத் துறை அமைச்சர் மு. தமிழ்க்குடிமகன் அணிந்துரையும் வழங்கியுள்ளனர். இந்த நூல் எழுந்த வரலாறு பற்றி "தொகுப்பாசிரியர் உரை"யில் இ. சுந்தரமூர்த்தி கீழ்வருமாறு கூறுகிறார்:

## நூறாண்டுகள் ஆய்வின் தொகுப்பு நூல்

**குறளமுதம்** என்னும் இந்நூல் ஒரு மாபெரும் கட்டுரைத் தொகுப்பு. இதில் அடங்கியுள்ள ஆய்வுக் கட்டுரைகள் மறைமலையடிகள் 1902இல் எழுதிய "திருக்குறள் ஆராய்ச்சி" என்னும் கட்டுரையிலிருந்து தொடங்கி, முனைவர் மு. தமிழ்க்குடிமகன் 1999இல் எழுதிய "உன்னைத் திருத்து" என்னும் கட்டுரை வரை, 20ஆம் நூற்றாண்டு திருக்குறள் ஆய்வுக் கட்டுரைகளின் ஒரு சிறந்த தொகுப்பாக அமைந்துள்ளது. 

## ஆய்வுக் கட்டுரைகள் நாற்பது

குறளமுதம் என்னும் நூல் தொகுப்பில் அடங்கியுள்ள கட்டுரைகள் அரிய வரலாற்றுப் பதிவுகளாக உள்ளன. இருபதாம் நூற்றாண்டின் தொடக்கத்திலிருந்தே தலைசிறந்த அறிஞர்களால் எழுதப்பட்டுள்ள இக்கட்டுரைகளைத் தனியாகக் காண்பது அரிதாக உள்ள நிலையில் இவற்றைத் தொகுப்பாக இந்நூல் கொணர்வது சிறப்பு. 

குறளமுதத்தில் அடங்கியுள்ள 40 கட்டுரைகள், அவற்றை எழுதிய அறிஞர்களின் பெயர்கள், கட்டுரைகள் வெளியான ஆண்டு, குறளமுதம் நூலில் கட்டுரைகள் காணப்படும் பக்கம் ஆகிய விவரங்களை உள்ளடக்கிய பட்டியல் கீழே தரப்படுகிறது. 

## குறிப்பு


பகுப்பு:திருக்குறள்
பகுப்பு:2000 தமிழ் நூல்கள்
பகுப்பு:தமிழ் வளர்ச்சி இயக்கக நூல்கள்
பகுப்பு:திருக்குறள் ஆய்வு நூல்கள்
பெரியபாளையம்

**பெரியபாளையம்** - (ஆங்கிலம்: Periyapalayam) திருவள்ளூர் மாவட்டம், ஊத்துக்கோட்டை வட்டம் வருவாய் கிராமமும், எல்லாபுரம் ஊராட்சி ஒன்றியத்தைச் சேர்ந்த ஊராட்சியும் ஆகும். இங்குள்ள அருள்மிகு பவானியம்மன் கோயில் தமிழகத்திலுள்ள முக்கியமான அம்மன் வழிபாட்டுத்தலங்களுள் ஒன்று. ஆண்டுதோறும் ஆடி மாதம் முழுவதும் இவ்வூர் பக்தர்களால் நிரம்பியிருக்கும்.

## பெயர்க் காரணம்
பாளையம் என்றால் "படை வீடு" (இராணுவத் தளம்). பெரியபாளையம் என்பது பெரிய படைவீடு எனப் பொருள்படும். 

## அமைவிடம் மற்றும் மக்கட்தொகை
பெரியபாளையம், சென்னையிலிருந்து 40 கி.மீ. தொலைவில், சென்னை - செங்குன்றம் - காரணோடை - ஊத்துக்கோட்டை - புத்தூர் மாநில நெடுஞ்சாலையில், ஆரணியாற்றங்கரையில் அமைந்துள்ளது. 
2001 மக்கட்தொகை கணக்கெடுப்பின் படி, பெரியபாளையத்தின் மொத்த மக்கட்தொகை 5420 இதில், ஆண்கள் 2756 மற்றும் பெண்கள் 2664 

## பவானியம்மன் திருக்கோயில்
பெரியபாளையம் என்ற சிற்றூர், இங்குள்ள அருள்மிகு ரேணுகாதேவி பவானியம்மன் திருக்கோயில் மூலமே அடையாளம் காணப்படுகிறது. இத்திருத்தலத்தில் வீற்றிருக்கும் அம்மன், ஊரின் பெயராலே **பெரியபாளையத்தம்மன்** என்று வழங்கப்படுகின்றார். ஆண்டின் ஆடி மற்றும் ஆவணி மாதங்கள் முழுவதும் பக்தர்கள் அம்மனை தரிசிக்க சென்னை, திருவள்ளூர், காஞ்சிபுரம் மாவட்டங்களிலிருந்தும், ஆந்திர மாநிலம் - புத்தூர், நகரி, நாகலாபுரம், நெல்லூர் ஆகிய இடங்களிலிருந்தும் குடும்பமாக வந்து கோயிலை சுற்றியுள்ள திறந்த வெளியில் முகாமிட்டு, அம்மனையும் தரிசித்து செல்வது வழக்கம்.

## சான்றுகள்

பகுப்பு:திருவள்ளூர் மாவட்டத்திலுள்ள கிராமங்கள்
ரபேல் (அதிதூதர்)

**ரபேல்** (; , *Rāfāʾēl*, "கடவுள் குணமளிக்கின்றார்") யூத மற்றும் கிறித்தவ மரபுப்படி குணப்படுத்தும் இறைதூதர் ஆவார். கத்தோலிக்கர்கள் மற்றும் மரபு வழி திருச்சபையினரால் இறையேவுதல் பெற்ற நூலாக ஏற்கப்பட்ட விவிலியத்தின் பழைய ஏற்பாட்டுப் பகுதியாகிய இணைத் திருமுறைத் தொகுப்பைச் சேர்ந்த ஏழு நூல்களுள் ஒன்றான தோபித்து நூலில் அதிதூதர் புனித ரபேல், குறிக்கப்பட்டுள்ளார். விவிலியத்தில் பெயரோடு குறிக்கப்படுள்ள மூன்று தூதர்களுள் இவரும் ஒருவர் ஆவார்.

விவிலியத்தில் கடவுளுடைய முன்னிலையில் பணிபுரியும் ஏழு வானதூதர்களுள் ஒருவர் தாம் என இவரே குறிப்பிடுவதாக உள்ளது. இவரே தோபியாசும் அவர் மருமகள் சாராவும் மன்றாடியபோது அவர்களின் வேண்டுதல்களையும் நற்செயல்களையும் எடுத்துச்சென்று ஆண்டவரின் திருமுன் ஒப்படைதவரும், தோபியாசை சோதிக்க அனுப்பப்பட்டவரும், அவருக்கும் அவரின் மருமகள் சாராவுக்கும் நலம் அருளக் கடவுளால் அனுப்பப்பட்டவரும் ஆவார்.

தூய மிக்கேல் மற்றும் தூய கபிரியேலோடு சேர்ந்து கத்தோலிக்க திருச்சபையில் இவரின் விழா நாள் செப்டம்பர் 29 ஆகும்.

## மேற்கோள்கள்



பகுப்பு:விவிலிய நபர்கள்
பகுப்பு:கிறித்தவப் புனிதர்கள்
பகுப்பு:வானதூதர்
காற்றிலிருந்து குடிநீர் தயாரிக்கும் இயந்திரம்

**காற்றிலிருந்து குடிநீர் தயாரிக்கும் இயந்திரம்** (Atmospheric water generator) அல்லது *வாட்டர் மேக்கர்* எனப்படும் இது காற்றிலிருந்து நீரை பிரிக்கும் திறன் கொண்ட  இயந்திரம் ஆகும். 
## செயல்பாடு
இதன் செயல் அமைப்பு காற்றுச்சீரமைப்பியை  அடிப்படையாகக் கொண்டுள்ளது.
வறட்சி காலங்களில்  குடிநீர்  பற்றாக்குறையை ஈடு செய்ய  ஈரப்பதமான காற்றை இந்த இயந்திரம் மூலம் குளிர்வித்து வடிகட்டப்பட்டு குடிநீராக்கப்படுகிறது.

## மேற்கோள்கள்

## வெளி இணைப்புகள்
* நிலத்தடி நீர்மட்டம் குறைவு: காற்றிலிருந்து நீர் உற்பத்தி : முதன் முறையாக மதுரையில் அறிமுகம் தினமலர் 
* காற்றின் ஈரப்பதத்திலிருந்து தூய்மையான குடிநீர் அனைத்து பள்ளிகளிலும் அமைக்க மாநகராட்சி முடிவு தினமலர்
*Air to Water Harvest ஆங்கிலம்
*clean drinking water from air humidity ஆங்கிலம்

பகுப்பு:வீட்டுக் கருவிகள்
பகுப்பு:தொழினுட்பம்
பகுப்பு:குடிநீர் மேலாண்மை
ஹம்பர்கு பல்கலைக்கழகம்

ஹம்பர்க் பல்கலைக்கழகம் என்பது ஜெர்மனியில் உள்ள ஹம்பர்கு நகரில் உள்ள பல்கலைக்கழகம். இது 1919 ஆம் ஆண்டு, மார்ச்சு 28 ஆம் நாள் நிறுவப்பட்டது.  இப்பல்கலையில் பயின்ற பலர் கோட்பாடுகளைக் கண்டுபிடித்துள்ளனர். சிலர் நோபல் பரிசுகளையும் பெற்றுள்ளனர். இதன் முதன்மை வளாகம் ஹம்பர்கு நகரின்  ரோத்தர்பவும் பகுதியில் உள்ளனர். பிற கட்டிட வளாகங்கள் நகரின் பிற பகுதியில் உள்ளன,.

## துறைகள்

இப்பல்கலைக்கழகத்தில் கீழ்க்கண்ட துறைகள் உள்ளன.
*சட்டத் துறை
*சமூகவியல், பொருளாதாரத்திற்கான துறை
*மருத்துவத் துறை
*கல்வி, உளவியல், மனிதர் இயக்கம் ஆகியவற்றுக்கான துறை
*கணிதவியல் துறை
*உயிரித்தகவல் துறை

### முன்னாள் மாணவர்கள்
*ஹெரால்டு சூர் ஹாசென் - 2008 ஆம் ஆண்டிற்கான நோபல் பரிசு பெற்றவர், மருத்துவத் துறை
*வில்லியம் ஸ்டெர்ன் – (IQ) நுண்ணறிவு எண் கோட்பாட்டைக் கண்டுபிடித்தவர் 
*ஆல்பிரடு வேகனர் - கண்டப்பெயர்ச்சியை நிறுவியவர்

## சான்றுகள்

## இணைப்புகள்

* தளம்

பகுப்பு:செருமானியப் பல்கலைக்கழகங்கள்
எவ்வொரா நகரம்

எவ்வொரா என்பது போர்த்துகல் நாட்டில் உள்ள மாநகரம். இது ஐக்கிய நாடுகள் கல்வி, அறிவியல், பண்பாட்டு நிறுவனத்தினால் உலகப் பாரம்பரியக் களம். என அறிவிக்கப்பட்டுள்ளது. 
இங்கு வாழ்ந்த கெல்ட்டியர் இதனை எபோரா என்று அழைத்தனர். இப்பெயர் செல்திய மொழியினைச் சேர்ந்தது. இது அப்போது இருந்த மர வகைகளில் ஒன்று. முதலில் ரோமானியர்களின் ஆட்சிக்கு உட்பட்டிருந்தது. தாரிக் இப்னு சியாத் என்னும் அரசரால் 715 ஆம் ஆண்டில் இந்நகர் கைப்பற்றப்பட்டது.

## இடங்கள்

*வாஸ்கோ ட காமாவின் அரண்மனை இங்குள்ளது. 
*கொறிந்திய அமைப்பில் கட்டப்பட்ட ரோமானிய கோயில் இங்குள்ளது. இது அகஸ்ட்டஸ் என்ற அரசரினால், முதலாம் நூற்றாண்டில் கட்டப்பட்டது.
*இயேசு சபையாக இருந்து பின்னர், எவ்வொரா பல்கலைக்கழகம் உருவானது,
இது போர்த்துகலின் தலைநகரான லிஸ்பனில் இருந்து 140 கிலோமீட்டர் தொலைவில் உள்ளது. இந்த நகரத்தில் ஏறத்தாழ 4,000 கட்டிடங்கள் உள்ளன. இதன் பரப்பளவு 1.05&nbsp;சதுர கிலோமீட்டர்கள்.

### இரட்டை நகரங்கள்
உலகில் உள்ள நகரங்களில் பல பிற நகரங்களுடன் பண்பாட்டைப் பரிமாறிக்கொள்ள இரட்டை நகரங்களாக இணைக்கப்படுகின்றன.
எவ்வொரா கீழ்க்காணும் நகரங்களுடன் இரட்டை நகரமாக உள்ளது.
* அங்கிரா தோ ஹெரோயிசமோ, போர்த்துகல், 1986.
* சுழ்தல், உருசியா, 1986.
* மொசாம்பிக் தீவு, மொசாம்பிக், 1997.
* சார்த்திரஸ், பிரான்சு, 2003.
* டோன்ஸ்பர்க், நோர்வே, 2003.

## சான்றுகள்

## இணைப்புகள்
*சுற்றுலாத் துறையின் தளம் 

பகுப்பு:போர்த்துகலின் நகரங்கள்
பகுப்பு:உலகப் பாரம்பரியக் களங்கள்
நவுசோரி

**நவுசோரி** (Nausori) என்பது பிஜியில் உள்ள நகரம். 2007 ஆம் ஆண்டுக் கணக்கெடுப்பின்படி, 47,604 பேர் இங்கு வாழ்கின்றனர். சுவா நகரில் இருந்து 19 கி. மீ தொலைவில் உள்ளது. 12 பேர் கொண்ட குழுவினால் இப்பகுதி நிர்வகிக்கப்படும். ஏர் பிஜி என்ற வானூர்தி நிறுவனத்தின் தலைமையகம் இங்குள்ளது. கால்பந்தாட்டம் பரவலாக விளையாடப்படுகிறது.

## மேற்கோள்கள்

## வெளியிணைப்புகள்
* பிஜி அரசு தளம் 

பகுப்பு:பிஜியின் நகரங்கள்
நோர்த் அமெரிக்கன் எக்ஸ்-15

**நோர்த் அமெரிக்கன் எக்ஸ்-15** (*North American X-15*) என்பது ஐக்கிய அமெரிக்க வான்படை மற்றும் தேசிய வானூர்தியியல் மற்றும் விண்வெளி நிர்வாகம் என்பவற்றால் இயக்கப்படும் ஏவூர்தி திறனளிக்கப்பட்ட சோதனை வானூர்தியாகும். இவ் எக்ஸ்-15 1960 களின் ஆரம்பத்தில் வேக மற்றம் உயர சாதனைகளைப் புரிந்தது. இது மனிதனால் ஓட்டப்பட்ட வேகமான சாதனையினை தக்க வைத்துள்ளது. இதன் அதியுச்ச வேகம் மணிக்கு 4 மைல்கள் (7,274 கி.மி)  (மாச் 6.72) ஆகும்.

## விபரங்கள்

## உசாத்துணை

## வெளி இணைப்பக்கள்

;நாசா
*NASA's X-15 website
*''X-15 Research Results With a Selected Bibliography'' (NASA SP-60, 1965) 
*"Transiting from Air to Space: The North American X-15" (1998) 
*"Proceedings of the X-15 First Flight 30th Anniversary Celebration, 8 June 1989" 
*(PDF) ''Hypersonics Before the Shuttle: A Concise History of the X-15 Research Airplane'' (NASA SP-2000-4518, 2000) 
*Interview with Neil Armstrong about his experience in the X-15
*X-15 Hypersonic Research Program (12.15.09)
*X-15 photos at Dryden 
*X-15 movies at Dryden 
*Interactive X-15 portal by NASA  (uses Macromedia Flash)
;நாசா அற்றவை
*1955 Report No. NA-55-221 X-15 Advanced Research Airplane Design Summary (North American's X-15 proposal)
*A Field Guide to American Spacecraft - Locations of X-15 aircraft
*unofficial X-15 website
*Encyclopedia Astronautica's X-15 chronology
*Major Michael Adams Monument
*X15 site in French, with detailed flight reports
*Aerospace Legacy Foundation
*X-15, X-15A-2 • Dimensional references, plans and images ''(Primary source: NASA Technical Reports)''
*

பகுப்பு:சோதனை வானூர்தி‎
பகுப்பு:விண்ணூர்திகள்
பகுப்பு:அமெரிக்க விண்வெளித் திட்டங்கள்
அன்டனோவ் ஏ.என் 225 மிரியா

**அன்டனோவ் ஏ.என் 225 ''மிரியா*** (*Antonov An-225 "Mriya"*) என்பது 1980களில் சோவியற் ஒன்றிய அன்டனோவ் நிறுவனத்தினால் தயாரிக்கப்பட்ட தந்திரோபாய வான்தூக்கி சரக்கு வானூர்தியாகும். இதன் *மிரியா'' எனும் பெயர் கனவு என உக்ரைன் மொழியில் அர்த்தப்படும். இது ஆறு சுழல்விசை விசிறிகளினால் இயக்கப்பட்டு, உலகிலுள்ள பெரிய விமானம் என்ற தகுதியைப் பெற்றுள்ளது. மேலும், இது 640 டன் பாரத்தை தூக்கக்கூடிய கனரக வானூர்தியும், பயன்பாட்டு சேவை இறக்கை இடை அகல்வில் பெரிய வானூர்தியும் ஆகும். இத் தனி உதாரண உற்பத்தி உக்ரைனால் இயக்கப்படுகின்றது.

## விபரங்கள்

## உசாத்துணை

## வெளி இணைப்புகள்

* Official An-225 web page
* An-225 – buran-energia.com 
* An-225 – YouTube.com The worlds biggest planes: Antonov An-225 in comparison with Airbus A380-800, Airbus A340-600 and Boeing 747-400 
* An-225 -- YouTube.com Landing In Crosswind
* Second Antonov An-225 Mriya (line no. 01-02) under construction at Aviant-Kiev Aviation Plant. Kiev-Svyatoshino (UKKT), Ukraine, 19 September 2004
* Second Antonov An-225 Mriya (line no. 01-02) (front view) under construction at Aviant-Kiev Aviation Plant. Kiev-Svyatoshino (UKKT), Ukraine, 20 August 2008
* Second Antonov An-225 Mriya (line no. 01-02) (side view) under construction at Aviant-Kiev Aviation Plant. Kiev-Svyatoshino (UKKT), Ukraine, 20 August 2008 
* Payloads

பகுப்பு:சரக்கு வானூர்தி
பகுப்பு:மேற்கோள் வழு-ref குறிச்சொல்லுக்கு உரையில்லாதவை
ரெவா மாகாணம்

**ரெவா** என்பது பிஜியின் மாகாணங்களில் ஒன்று. பிஜியின் தலைநகரான சுவா இந்த மாகாணத்தில் உள்ளது. அரசியல் ரீதியாக, இது முக்கியமாக விளங்குகிறது. மாகாணக் குழுவின் ஆட்சிக்கு உட்பட்டது. இது ஒன்பது மாவட்டங்களாகப் பிரிக்கப்பட்டுள்ளது.

## மக்கள்
இங்கு 100,787 மக்கள் வாழ்கின்றனர். இவர்களில் 50,559 பேர் ஆண்கள், 50,228 பெண்கள் ஆவர். 61,973 பிஜியர்களும், 24,081 பிஜி இந்தியர்களும், 14,733 ஏனைய இனத்தைச் சேர்ந்த மக்களும் வாழ்கின்றனர். 

## சான்றுகள்

பகுப்பு:பிஜி
ஒருசீர்த்திடநிலை

**ஒருசீர்த்திடநிலை** என்பது உயிரின உடலின் அகச் சூழல் நியம நிலையில் பேணப்படுகின்றமையாகும். உடலின் வெப்பநிலை, குளுக்கோசுச் செறிவு, நீர்ச்செறிவு, அமில-கார pH அளவு ஆகியன நியமமாகப் பேணப்படுகின்றமை ஒருசீர்த்திடநிலை (*Homeostasis*) ஆகும். சுருக்கமாச் சொல்வதானால் உயிரினத்தின் உட்சூழல் வெளிச்சூழலைப் போலல்லாமல் மாறாது காணப்படுவதாகும்.

சில உயிரினங்கள் தமது உள்ளகச் சூழலை மாறாது பேணுபவை. சில வேறுபடும் வெளிச்சூழலுக்கேற்ப தம்மையும் மாற்றிக் கொள்வனவாகும். உதாரணமாக வெப்பநிலை ஒருசீர்த்திடநிலையை சில உயிரினங்களே கடைப்பிடிக்கின்றன. பாலூட்டிகளும் பறவைகளும் தம் உடல் வெப்பநிலையை மாறாது பேணும். ஆனால் கிட்டத்தட்ட ஏனைய அனைத்து உயிரினங்களும் வெளிச் சூழலுக்கேற்ப தம்மை மாற்றிக்கொள்ளும். இரண்டு முறைகளிலும் நன்மைகள் மற்றும் தீமைகளும் காணப்படுகின்றன. பாலூட்டிகளும் பறவைகளும் ஹோர்மோன்கள் மூலமும் நரம்பு மண்டலம் மூலமும் தன்னியக்கமாக தம்முள் நொதியங்கள் சிறப்பாகச் செயற்படும் சூழலை உருவாக்கும். இச்செயற்பாடு எப்போதும் சக்தி இழக்கப்படும் செயற்பாடாகும். மற்றையவை தம் செயற்பாட்டு மாற்றங்கள் மூலம் வெப்பத்தை சீராக்கும். உதாரணமாக உடும்பு போன்ற ஊர்வன சூரிய வெப்பத்தில் தம்மை வெப்பமாக்கின்றன.

பாலூட்டி இன விலங்குகள் குருதி குளுக்கோசுச் செறிவை இன்சுலின் மற்றும் குளூக்கொகான் மூலம் சீராக்குகின்றன. 24 மணிநேர விரதத்தின் போதும் ஒரு சுகாதாரமான மனிதனின் குருதி குளுக்கோசுச் செறிவு மாறாமல் காணப்படுவதற்கு குளுக்கோசு ஒருசீர்த்திடநிலையே காரணமாகும். இன்சுலின் ஹோர்மோனின் குறைபாடே நீரிழிவு நோயை ஏற்படுத்துகின்றது. மனித குருதியின் pH அளவும் மாறாமல் 7.365 அளவில் பேணப்படுகின்றது.

## மேற்கோள்கள்

பகுப்பு:உயிரியல்
பகுப்பு:உயிரியல் துறைச்சொற்கள்
அறப்போர் (ஆவண நிகழ்படம்)

**அறப்போர்** என்பது 2013 இல் வெளியிடப்பட்ட ஒரு தமிழ் ஆவண நிகழ்படம் ஆகும். இது 2013 இல் தமிழ்நாட்டில் நடந்த ஈழத்தமிழர்களுக்கு ஆதரவான பரவலான மாணவர் எதிர்ப்புப் போராட்டங்களின் பின்னணி, நிகழ்வுகள், விளைவுகள் ஆகியவற்றை சுருக்கமாக ஆவணப்படுத்துகிறது.  இதனை கபிலன் இயக்கினார். 

இந்த ஆவணப்படத்தை 2013 ஆம் ஆண்டு ஜூலை 28ம் தேதி இயக்குநர் அமீர் வெளியிட்டார்.

## மேற்கோள்கள்


பகுப்பு:2013 தமிழ் ஆவணப்படங்கள்
பகுப்பு:வரலாற்று தமிழ் ஆவணப்படங்கள்
பகுப்பு:இந்தியத் தமிழ் ஆவணப்படங்கள்
கைகளத்தூர்

**கைகளத்தூர்** என்பது பெரம்பலூர் மாவட்டம், வேப்பந்தட்டை வட்டத்தைச் சேர்ந்த வருவாய் கிராமமும்வேப்பந்தட்டை ஊராட்சி ஒன்றியத்தைச் சேர்ந்த ஊராட்சியும் ஆகும். இது வெள்ளாறு அருகில் அமைந்துள்ள கிராமம். இந்த கிராம ஊராட்சியின் உட்கிராமங்களாக பாதாங்கி, சிறுநிலா, பெருநிலா, காந்தி நகர், விடுதலை நகர் ஆகியன உள்ளன. இக்கிராமத்தில் இந்து, முசுலிம், கிருத்தவர்கள் ஆகிய மதத்தினர் வாழ்ந்து வருகிறார்கள். இப்பகுதியினை முன்னோர் காலத்தில் களப்பிரா்கள் ஆண்டு வந்தனர். அவர்கள் ஆட்சி காலம் மக்கள் அனைவரும் ஒற்றுமையுடன் வாழ்ந்து வந்தனா் அவர்கள் சிறு சிறு குழுக்களாக வாழ்ந்து வந்தனர். இவா்கள் காலத்தில்தான் திருக்குறளை ஆதாரமாக வைத்து ஆட்சி செய்து வந்துள்ளனர். இவா்கள் தாங்கள் ஆண்டு வந்த பகுதியை செழுமையான பகுதியாக இருக்க விவசாயத்தை வளா்த்து அதை மிகவும் நேசித்துள்ளனர்

**பொதுசேவை** **அலுவலகங்கள்**

தமிழ்நாடு மின்சாரவாரியம் அலுவலகம், அஞ்சல் நிலையம், கிராம நிர்வாக அலுவலகம், காவல்நிலையம், தொடக்க வேளாண்மை கூட்டுறவு வங்கி

## மேற்கோள்கள்

## வெளியிணைப்புகள்
*இந்த ஊரின் அஞ்சல் குறியீட்டு எண்

பகுப்பு:பெரம்பலூர் மாவட்டத்திலுள்ள கிராமங்கள்
செல்லையா பொன்னத்துரை

**செல்லையா பொன்னத்துரை** (*Selliah Ponnadurai*, 25 ஏப்ரல் 1935 – 15 ஆகத்து 2013) என்பவர் இலங்கையின் துடுப்பாட்ட நடுவர் ஆவார். இவர் 1985 முதல் 1993 வரை மூன்று தேர்வுத் துடுப்பாட்ட ஆட்டங்களிலும், 1983 முதல் 1993 வரை எட்டு ஒருநாள் போட்டிகளிலும் நடுவராகப் பணியாற்றியுள்ளார்.

இலங்கை 1985 ஆம் ஆண்டில் இந்திய அணிக்கு எதிராக விளையாடி வெற்றி பெற்ற முதலாவது தேர்வுப் போட்டியின் நடுவராக பொன்னத்துரை பணியாற்றியிருந்தார். நடுவர் பியதாச வித்தானகமகேயுடன் இணைந்து கொழும்பில் இலங்கை அணி விளையாடிய இரண்டாவது தேர்வுப் போட்டியில் நடுவராகப் பணியாற்றியிருந்தார். இப்போட்டியில் இலங்கை 149 ஓட்டங்களால் வெற்றி பெற்றது.

இந்தியாவிற்கு எதிராக இரண்டு தேர்வுப் போட்டிகளிலும், பாக்கித்தானுக்கு எதிராக ஒரு தேர்வுப் போட்டியிலும் இவர் பங்குபற்றியிருந்தார்.

யாழ்ப்பாணத்தில் பிறந்த பொன்னத்துரை யாழ்ப்பாணம் பரி யோவான் கல்லூரியில் கல்வி கற்றவர். கல்லூரித் துடுப்பாட்ட அணியில் வலக்கைத் துடுப்பாட்டக்காரராகவும், வலக்கை பந்துவீச்சாளராகவும் விளையாடியுள்ளார். இலங்கை உள்நாட்டு இறைவரித் திணைக்களத்தில் மதிப்பீட்டாளராகப் பணியாற்றி ஓய்வு பெற்ற இவர் 2013 ஆகத்து 15 இல் காலமானார்.

## மேற்கோள்கள்

பகுப்பு:1935 பிறப்புகள்
பகுப்பு:2013 இறப்புகள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் துடுப்பாட்ட நடுவர்கள்
பகுப்பு:இலங்கைத் தமிழ் விளையாட்டு வீரர்கள்
புற்றுக் கூற்றளவு

**புற்றுக் கூற்றளவு** (*tumour lethal dose*) என்பது புற்று நோய் கண்ட திசுக்களுக்கு கூற்றாய் (இறப்பதற்காய்) அமையும் கதிர் ஏற்பளவாகும். புற்று நோய் திசுக்களை முற்றும் அழிக்க சுமார் 60 முதல் 80 கிரே கதிர் ஏற்பளவு தேவைப்படும். புற்று கட்டிகளை அழிப்பதையும், நோயாளிகளின் வாழ்க்கைத் தரத்தினை உயர்த்துவதையும், அவர்களுடைய வாழ்நாட்களை அதிகப்படுத்துவதையும் குறிகோள்களாகக் கொண்டுள்ள அதேசமயம், புற்று வளரும் நல்ல திசுக்களை கதிர்வீச்சின் தீய விளைவுகளிலிருந்து பாதுகாக்க வேண்டியதும் அவசியமாகிறது. எனவே, புற்று செல்களுக்கு அதிக அளவு கதிர்வீச்சை அளிக்கக்கூடிய, ஆனால் சுற்றியுள்ள ஆரோக்கியமான திசுக்களை கதிர்வீச்சிலிருந்து பாதுகாக்கும், உயர்தர கருவிகள் பயன்படுத்தப்படுகின்றன.

## கூற்றளவு 50/30
கூற்றளவு 50/30 (lethal dose 50/30, **LD-50/30**) என்பது சோதனைக்காக எடுத்துக் கொண்ட ஒரு தொகுதி சிற்றுயிரிகளில் (எலி, முயல் போன்றனவற்றில்) 30 நாட்களில் 50 விழுக்காடு இறப்பதற்குத் தேவையான ஏற்பளவினைக் குறிக்கும். LD50/30 அல்லது LD50/60 போன்ற அளவுகள் சிகிச்சை எதுவுமில்லாமல் 30 அல்லது 60 நாட்களில் 50% இறப்பதற்குத் தேவையான ஏற்பளவினைக் குறிக்கும். 60 நாட்களுக்கு மேல் உயிருடன் இருக்கும் உயிரினங்கள் உயிர்வாழும் சாத்தியக்கூறுகள் இருப்பதால் இவ்வளவுகள் உடநல இயற்பியலில் பயன்படுத்தப்படுகிறது. ஒவ்வொரு உயிரினத்திற்கும் கூற்றளவு மாறுபடும். கதிர்வீச்சின் தாக்கம் ஒவ்வொரு உயிரினத்திலும் எவ்வாறுள்ளது என அறிய இது உதவுகிறது.

பொதுவாக LD 50/30 இன் அளவு 400 முதல் 450 ரெம் (4 முதல் 5 சீவெர்ட்) ஆக இருக்கும். LD 50/60 அண்ணளவாக 2.5 முதல் 3 கிரே ஆகும்.

## சில உயிரினங்களுக்கு  கூற்றளவு 50<sub>/30</sub>

*குரங்கு      5 கிரே
*மனிதன்     4--6 கிரே
*எலி         6--7 கிரே
*தவளை        7 கிரே
*ஆமை       15  கிரே
*நத்தை      100  கிரே
*அமீபா      1000 கிரே

## குறைகூற்றளவு
புற்று நோய் வளரும் நல்ல திசுக்களிலும் புற்றுநோய் கண்ட திசுக்களை அடுத்தும் காணப்படும் நல்ல திசுக்களும் கதிர்மருத்துவத்தின் போது கதிர்வீச்சினை ஏற்கின்றன, இதனால் அவை சேதமுறலாம். இது குறை கூற்றளவு (*sublethal dose*) எனப்படும். இந்த அளவு கூற்றளவினை விடக் மிக்க குறைவானது. சேதம் 2-3% ஆகவே இருத்தல் வேண்டும். போதுமான கால இடைவெளி, நல்ல உயிர் சத்து, ஆற்றல் கொடுக்கப்பட்டால், இந்த சேதப்படுத்தப்பட்ட உயிரணுக்கள சேதத்தினை முழுதும் சமாளித்து நல்ல நிலைக்கு வந்துவிடக்கூடும். ஆனால் சேதம் சரிசெய்யப்படும் முன், மேலும் அதிக சேதம் கதிர் வீச்சினால் ஏற்படுமானால், அதுவே கூற்றளவாக மாறும். குறைகூற்றளவு சரிசெய்யப்படுவதின் அரைப் பொழுது (Recovery Half Life) பொதுவாக ஒரு மணி நேரமாகும்.

பகுப்பு:கதிர் மருத்துவம்
ஒலிங்கிட்டோ

** ஒலிங்கிட்டோ** (Olinguito) என்பது 2013 ஆம் ஆண்டு கண்டுபிடித்து அறிவியல் முறைப்படி நிறுவப்பட்ட ஒரு புதிய ஊனுண்ணி பாலூட்டி விலங்குஇனமாகும். இவ்விலங்கு தென்னமெரிக்காவில் ஈக்குவெடோர், கொலம்பியா ஆகிய நாடுகளில் உள்ள பனிமூட்டக் காடுகளில் காணப்படுகின்ற இரவில் இரை தேடும் ஒரு சிறிய விலங்கு. இவ்விலங்கின் அறிவியல் பெயர் *பசாரிசியோன் நெபிலீனா* (Bassaricyon neblina) என்பதாகும். இவ்விலங்கின் பெயர் எசுப்பானிய மொழியில் *சிறிய [[ஒலிங்கோ]]*  (olingo) என்பதாகும். இவ்விலங்கு பசாரிசியோன் பேரினத்தைச் சேர்ந்த ஒன்று. இப்பேரினம் "முன்னையநாய்" எனப்பொருள்படும் புரோசியோனிடே (Procyonidae) குடும்பத்தைச் சேர்ந்தது. புரோ என்பது முன்பு என்றும் சியோன் (cyon) என்பது நாய் என்றும் கிரேக்க மொழியில் பொருள்படும். இந்த புரோசியோனிடே குடும்பத்தில் அமெரிக்காவில் மட்டுமே காணப்படும் இராக்கூன் முதலான விலங்குகள் உள்ளன. இந்தப் புதிய விலங்காகிய ஒலிங்கிட்டோவின் கண்டுபிடிப்பை ஆகத்து 15, 2013 அன்று அறிவித்தார்கள்

## விளக்கம்
இந்த ஒலிங்கிட்டோ விலங்கு ஒலிங்கோ (olingo), கிங்கச்சூ (kinkajou) ஆகிய விலங்குகளில் இருந்து வேறானது. இதன் சராசரி எடை 1.1 கிலோ கிராம். இவ்விலங்கு அனைத்துண்ணி ஆனால் பெரும்பாலும் கனிகளையும், பூச்சிகளையும் தேனையும் உண்கின்றன.. ஒலிங்கிட்டோ தனியாக வாழும், இரவில் இரைதேடும் விலங்காக உள்ளது. இவை தன் காலத்தை மரத்தின் மீதே கழிக்கின்றன. இவை ஒரு நேரத்தில் ஒற்றைக் குட்டியை ஈனுவதாகத் தெரிகின்றது

## வாழிடமும் பரவலும்

இந்த உயிரினத்தைத்  தென்னமெரிக்காவில் உள்ள ஈக்குவெடோர், கொலம்பியா ஆகியநாட்டுகளில் வடமேற்கே உள்ள பனிமூட்டக் காடுகளில் கண்டுபிடித்துள்ளனர்  இந்த உயிரினம் தற்பொழுது தீவாய்ப்புகள் ஏதும் இல்லாமல் உள்ளது. ஆனால் இவ்விலங்கு வாழக்கூடிய புலத்தில் 40% காடழிப்புகள் ஏற்பட்டுள்ளன.
[thumb|right|300px||ஒலிங்கிட்டோ வாழிடமும் பரவலும். [தென்னமெரிக்காவில் ஈக்குவடோர், கொலம்பியா ஆகிய நாடுகளில் மேற்கே உள்ள மனிமூட்ட மழைக்காடுகளில் வாழ்கின்றன இவை.]]

## கண்டுபிடிப்பு
இக்கண்டுபிடிப்பை ஆகத்து 15, 2013 அன்று சுமித்ஃசோனிய தேசிய இயற்கை வரலாற்றுக் கண்காட்சியகத்தின் பாலூட்டித் தொகுப்பின் பொறுப்பாளர் கிறித்தோஃபர் ஃகெல்கென் என்பாரும், ஒலிங்கோ விலங்கின் சிறப்பறிவாளரான  உரோலன்டு கேசு (Roland Kays ) என்பாரும் அவருடைய உடனுழைப்பாளர்களும் அறிவித்தனர்.. ஃகெல்கன் சிக்காகோ ஃபீல்டு அருங்காட்சியகத்தில் மறைந்து கிடந்த இந்த விலங்கின் பழைய சேமிப்புகளில் இருந்து மரபணு (டி.என்.ஏ)  சோதனைகள் செய்து புதிய விலங்கு என்று உறுதிப்படுத்தினார்

இந்தக் கண்டுபிடிபே கடந்த 35 ஆண்டுகளில் அமெரிக்கக் கண்டங்களில் கண்டுபிடித்த முதல் ஊனுண்ணி வகுப்பைச் சேர்ந்தது  இந்த உயிரினத்தை முன்னரே பொதுவில் காட்சிப்படுத்தப் பட்டிருந்த பொழுதும், பல முறை பலரால் காணப்பட்டிருந்தபோதும் இதனை அறியாதிருந்ததற்கான காரணம், இதனை இன்னொரு விலங்கான ஒலிங்கோ என்பதாகக் கருதிக் குழப்பம் ஏற்பட்டு இருந்தது. ஓர் எடுத்துக்காட்டு, இரிங்கெரல் (Ringerl) என்று பெயரிட்டு அழைக்கப்பட்ட ஓர் ஒலிங்கிட்டோ வாசிங்டன் டி.சி தேசிய உயிர்க்காட்சியகத்தில் ஓராண்டாகக் காட்சிப்படுத்தப் பட்டு இருந்தது. வேறு பல உயிர்க்காட்சியகங்களுக்கும் இரவலாக உலா வந்தது ஆய்வாளர்கள் இது வேறு தனியான உயிரினம் என்று அறியாமல் ஒலிங்கோவுடன் சேர்த்து இனப்பெருக்கம் செய்ய முயன்று தோற்றனர். இரிங்கெரல் 1976 இல் இறந்து போனது

## குறிப்புகள்

## அடிக்குறிப்புகளும் மேற்கோள்களும்

## வெளி இணைப்புகள்
*
*
*Photographs of olinguito female and cub in La Mesenia Reserve Conservation Project, Colombia

பகுப்பு:கொலம்பியாவின் பாலூட்டிகள்
பகுப்பு:எக்குவடோர் விலங்குகள்
பகுப்பு:புரோசியோனிடே
கோர்னு உலங்கு வானூர்தி

**கோர்னு உலங்கு** (*Cornu helicopter*) என்பது 1907 இல் பிரான்சில் உருவாக்கப்பட்ட சோதனை உலங்கு வானூர்தியும், முதலாவது பறப்பு சுழற்சி இயக்க இறக்கைகள் கொண்ட வானூர்தியும் ஆகும். மிதி வண்டி உருவாக்குனர் போல் கோர்னுவினால் உருவாக்கப்பட்ட இது திறந்த சட்ட கட்டமைப்பினை வளைந்த உருக்கு குழாய்களைக் கொண்டு, பொறியையும் விமானியையும் மத்தியிலும், முடிவில் சுழலியையும் கொண்டது.

## விபரம்

## உசாத்துணை
* 
* 
* 
* 
* Replica project website
* News item on ESTACA website 

பகுப்பு:சோதனை உலங்கு வானூர்தி‎
சார்ல்ஸ் தாம்சன் ரீசு வில்சன்

**சார்ல்சு தாம்சன் ரீஸ் வில்சன்** (*Charles Thomson Rees Wilson*, 14 பெப்ரவரி 1869 – 15 நவம்பர் 1959) என்பவர் இசுக்கொட்லாந்தைச் சேர்ந்த இயற்பியலாளரும், வானிலையாளரும் ஆவார். முகிலறையைக் கண்டுபிடித்தமைக்காக 1927 ஆம் ஆண்டிற்கான இயற்பியலுக்கான நோபல் பரிசு இவருக்குக் கிடைத்தது.

## வாழ்க்கைச் சுருக்கம்
வில்சன் இசுக்கொட்லாந்தில் மிட்லோத்தியன் என்ற ஊரில் ஜோன் வில்சன், அன்னி கிளர்க் ஆகியோருக்குப் பிறந்தவர். தந்தை ஒரு விவசாயி. 1873 ஆம் ஆண்டில் தந்தை இறக்கவே, இவரது குடும்பம் மான்செஸ்டருக்கு இடம்பெயர்ந்தது. ஓன்சு கல்லூரியில், உயிரியல் பட்டப் படிப்பை மேற்கொண்டார். பின்னர் கேம்ப்ரிட்ச், சிட்னி சசெக்சு கல்லூரியில் இயற்பியல், வேதியியல் ஆகிய பாடங்களைக் கற்றார்.

பின்னர் இவர் வானிலையியலில் விருப்பம் கொண்டு, 1893 இல் முகில் மற்றும் அதன் இயல்புகளை ஆராய்ந்தார். பென் நெவிசு என்ற இடத்தில் உள்ள வானியல் அவதான நிலையத்தில் பணியாற்றும் போது முகில்த் தோற்றம் பற்றி அவதானித்தார். இதனை அவர் பின்னர் கேம்பிரிட்சில் உள்ள ஆய்வுகூடத்தில் சிறிய அளவில் அடைக்கப்பட்ட கலன் ஒன்றில் ஈரப்பதன் கொண்ட வளிமம் மூலம் சோதித்தார். பின்னர் அயனிகளாலும், கதிர்வீச்சினாலும் ஏற்படக்கூடிய முகிற்சுவடுகளை அவதானித்தார். தனது முகிலறை கண்டுபிடிப்புக்காக இவருக்கு 1927 ஆம் ஆண்டில் நோபல் பரிசு அறிவிக்கப்பட்டது.

## மேற்கோள்கள்

**Asimov's Biographical Encyclopedia of Science and Technology*, Isaac Asimov, 2nd ed., Doubleday & C., Inc., .

## வெளி இணைப்புகள்
* Charles Thomson Rees Wilsons biography 

பகுப்பு:1869 பிறப்புகள்
பகுப்பு:1959 இறப்புகள்
பகுப்பு:நோபல் இயற்பியற் பரிசு பெற்றவர்கள்
பகுப்பு:இசுக்காட்லாந்து இயற்பியலாளர்கள்
பகுப்பு:நோபல் பரிசு பெற்ற பிரித்தானியர்கள்
பகுப்பு:பிரித்தானிய இயற்பியலாளர்கள்